
	OPĆINA ŽAKANJE

	Općinsko vijeće


KLASA:   311-01/17-01/1
URBROJ: 2133/18-01-17-1
Žakanje, 13. srpnja 2017.
Temeljem članka 27. Statuta Općine Žakanje ("Službeni glasnik Općine Žakanje", broj 03/09, 01/13) Općinsko vijeće Općine Žakanje na 2. sjednici održanoj dana  13. srpnja 2017. godine donijelo je
I. IZMJENE I DOPUNE PROGRAMA
poticanja obrtništva, malog i srednjeg poduzetništva i seoskog turizma
u 2017. godini
I

U točci 2. Programa naziv mjere 2. mijenja se i glasi:

„2. Mjera poticanja osnivanja novih obrta, poduzeća i Obiteljskih poljoprivrednih gospodarstava“

II

U točci 2. odredbe Programa vezane uz mjeru 2. mijenjaju se i glase:
Cilj ove mjere je poticanje otvaranje novih poduzeća, obrta obiteljskih poljoprivrednih gospodarstava u sustavu PDV-a na području općine Žakanje.
U tom smislu poticaji se odnose na jednokratnu pomoć u iznosu od 2.000,00 kuna za otvaranje novog poduzeća, obrta ili OPG-a u sustavu PDV-a registriranog na području općine Žakanje
Novoosnovano poduzeće, obrt ili OPG mora biti  aktivno najmanje 5 godina od ostvarivanja prava na poticaj, a u suprotnom Općina Žakanje tražit će povrat odobrenih sredstava.
Potrebni uvjeti za ostvarenje prava na poticaj su:
· poduzeće/obrt/OPG mora biti registrirano na području općine Žakanje,
· 100% u privatnom vlasništvu državljanina Republike Hrvatske 
Dokumentacija koju je potrebno priložiti zahtjevu:
· Rješenje o upisu u Sudski/obrtni registar/Upisnih Obiteljskih poljoprivrednih gospodarstava
· Rješenje o upisu u registar poreznih obveznika (samo za OPG-ove)
· Preslika osobne iskaznice vlasnika
· Uvjerenje o nekažnjavanju odgovorne osobe
· Životopis i opis profesionalnog razvitka vlasnika
· Kratak opis investicije ili investicijski program s predviđenim razvojem poslovanja
III
Točak 3. Programa mijenja se i glasi:
„Sredstva za provedbu ovog programa osigurana su u Proračunu Općine Žakanje:
Poticanje osnivanja novih poduzeća/obrta/OPG-ova………………..36.000,00 kn
Poticanje zapošljavanja……………………………………………....................6.000,00 kn
Poticaja razvoja seoskog turizma ………………………………….…………….8.000,00 kn
      UKUPNO:



                                           50.000,00 kn
IV

Ove I. izmjene i dopune Programa stupaju na snagu osmog dana od dana objave u Službenom glasniku Općine Žakanje.

PREDSJEDNIK OPĆINSKOG VIJEĆA
Zlatko Bućan

